ai4bharat/Pralekha huggingface dataset:
ఆర్ధిక వ్యవహారాల మంత్రివర్గ సంఘం
కొబ్బరికి 2022 సీజన్ కు గాను కనీస మద్దతు ధర  కై ఆమోదం తెలిపిన మంత్రి మండలి
ఎమ్ఎస్పి అనేది కనీసం 50 శాతం లాభావకాశాని కి హామీ ని ఇస్తుంది
కొబ్బరి పంట కు 2022 సీజను క గాను కనీస మద్దతు ధర  ల విషయం లో ప్రధాన మంత్రి శ్రీ నరేంద్ర మోదీ అధ్యక్షత న జరిగిన ఆర్థిక వ్యవహారాల మంత్రివర్గ సంఘం సమావేశం తన ఆమోదాన్ని తెలియజేసింది.
ఫెయిర్ ఏవరేజ్ క్వాలిటీ  రకం మిలింగ్ కోప్రా కు 2021 లో ప్రతి క్వింటాలు కు 10,335 రూపాయలు గా ఉన్న ఎమ్ఎస్ పి ని పెంచి, 2022 సీజను లో ఒక్కొక్క క్వింటాలు కు 10,590 రూపాయలు గా చేయడం జరిగింది. బాల్ కోప్రా  కి ఎమ్ఎస్ పి ని 2021 లో ప్రతి ఒక్క క్వింటాలు కు 10,600 రూపాయలు గా ఉన్నది కాస్తా పెంచివేసి, 2022 సీజను కు గాను ప్రతి ఒక్క క్వింటాలు కు 11,000 రూపాయలు గా చేయడమైంది. ఇది ఉత్పాదన యొక్క ఆల్ ఇండియా వెయిటెడ్ యావరేజ్ కాస్ట్ ఆఫ్ ప్రొడక్షన్ కంటే మిలింగ్ రకం కొబ్బరి విషయం లో అయితే 51.85 శాతం మరియు గుండు కొబ్బరి విషయం లో అయితే 57.73 శాతం లాభాని కి పూచీ పడుతుంది. 2022 సీజను కు కొబ్బరి కి ఎమ్ఎస్ పి లో వృద్ధి అనేది ప్రభుత్వం 2018-19 బడ్జెటు లో ప్రకటించిన మేరకు ఆల్ ఇండియా వెయిటెడ్ యావరేజ్ కాస్ట్ ఆఫ్ ప్రొడక్షన్ కు కనీసం ఒకటిన్నర రెట్ల స్థాయి లో ఎమ్ఎస్ పి ని ఖరారు చేసే సూత్రాని కి అనుగుణం గా ఉంది.
వ్యవసాయ వ్యయాలు మరియు ధరల సంఘం  సిఫారసుల పై ఆధారపడి ఈ నిర్ణయం ఉంది.
ఇది 2022 వ సంవత్సరానికల్లా రైతుల ఆదాయాల ను రెండింతలు చేసే దిశ లో ఒక మహత్వపూర్ణమైనటువంటి మరియు ప్రగతిశీలమైనటువంటి చర్యల లో ఒక చర్య గా ఉంది. కనీసం 50 శాతం లాభావకాశాని కి ఈ నిర్ణయం ఒక భరోసా ను ఇస్తుంది.
కొబ్బరి ని సాగు చేస్తున్న రాష్ట్రాల లో ఎమ్ఎస్ పి పరం గా ధరల మద్దతు ను అందించే కార్యకలాపాల ను నిర్వహించడం కోసం కేంద్రీయ నోడల్ ఏజెన్సీలు గా నేశనల్ ఎగ్రికల్చరల్ కోఆపరేటివ్ మార్కెటింగ్ ఫెడరేశన్ ఆఫ్ ఇండియా లిమిటెడ్ మరియు నేశనల్ కోఆపరేటివ్ కన్ స్యూ మర్ ఫెడరేశన్ ఆఫ్ ఇండియా లిమిటెడ్ లు వాటి భూమిక ను నిర్వహించడాన్ని కొనసాగిస్తాయి.
ఎలక్ట్రానిక్స్ అండ్ ఇన్ ఫర్మేశన్ టెక్నాలజీ మంత్రిత్వ శాఖ
మేలో ఆల్ టైమ్ హై 10.6 మిలియన్లను దాటిన ఆధార్ ఆధారిత ముఖ ప్రామాణీకరణ లావాదేవీలు
సర్వీస్ డెలివరీ కోసం ఆధార్ ఆధారిత ముఖ ప్రామాణీకరణ లావాదేవీలు అక్టోబర్ 2021లో ప్రారంభించినప్పటి నుండి మే నెలలో 10.6 మిలియన్ల ఆల్ టైమ్ గరిష్ట స్థాయికి చేరుకున్నాయి. తద్వారా నెలవారీ లావాదేవీలతో బలమైన ఊపందుకుంటున్నాయి.
10 మిలియన్ల కంటే ఎక్కువ ముఖ ప్రామాణీకరణ లావాదేవీలను నమోదు చేసుకోవడం ఇది వరుసగా రెండో నెల. ముఖ ప్రామాణీకరణ లావాదేవీల సంఖ్య పెరుగుతున్న పథంలో ఉంది మరియు మేలో నెలవారీ సంఖ్యలు 38 శాతం పెరిగాయి. జనవరి 2023లో నివేదించబడిన లావాదేవీలతో పోలిస్తే ఇది పెరుగుతున్న వినియోగాన్ని సూచిస్తుంది.
యూనిక్ ఐడెంటిఫికేషన్ అథారిటీ ఆఫ్ ఇండియా  ద్వారా అంతర్గతంగా అభివృద్ధి చేయబడిన ఏఐ/ఎంఎల్ ఆధారిత ముఖ ప్రామాణీకరణ సొల్యూషన్ ఇప్పుడు రాష్ట్ర ప్రభుత్వ శాఖలు, కేంద్ర ప్రభుత్వంలోని మంత్రిత్వ శాఖలు మరియు కొన్ని బ్యాంకులతో సహా 47 సంస్థలు ఉపయోగిస్తున్నాయి.
దీని అనేక ఉపయోగాలలో ఆయుష్మాన్ భారత్ ప్రధాన్ మంత్రి జన్ ఆరోగ్య యోజన కింద లబ్ధిదారులను నమోదు చేయడానికి ఉపయోగించబడుతుంది; పిఎం కిసాన్ పథకంలో లబ్ధిదారుల ప్రామాణీకరణ కోసం మరియు పెన్షనర్లు ఇంటి వద్ద డిజిటల్ లైఫ్ సర్టిఫికేట్లను రూపొందించడం కోసం కూడా ఉపయోగపడుతోంది. అలాగే అనేక ప్రభుత్వ విభాగాలలో సిబ్బంది హాజరును గుర్తించడానికి మరియు వారి వ్యాపార కరస్పాండెంట్ల ద్వారా కొన్ని ప్రముఖ బ్యాంకులలో బ్యాంక్ ఖాతాలను తెరవడానికి కూడా ఉపయోగించబడుతోంది.
అనేక రాష్ట్రాలలో అర్హత కలిగిన ఉన్నత విద్య విద్యార్థులకు ఫీజు రీయింబర్స్మెంట్ కోసం జగనన్న విద్యా దీవెన పథకానికి మరియు ఆర్థికంగా వెనుకబడిన వర్గాల మహిళలకు సంక్షేమ డెలివరీ కోసం ఈబిసి నేస్తం పథకం కింద ఆంధ్రప్రదేశ్ ప్రభుత్వం ఆధార్ ఆధారిత ముఖ ప్రామాణీకరణను ఉపయోగిస్తోంది.
ముఖ ప్రామాణీకరణ వాడుకలో సౌలభ్యం, వేగవంతమైన ప్రామాణీకరణ వంటి లక్షణాలను అందిస్తుంది. వేలిముద్ర మరియు ఓటిపి ప్రమాణీకరణలతో పాటు ప్రామాణీకరణ విజయ రేటును బలోపేతం చేయడానికి ఇది అదనపు పద్ధతిగా ప్రాధాన్యతనిస్తుంది. ఇది ప్రామాణీకరణ కోసం ప్రత్యక్ష చిత్రాలను సంగ్రహిస్తుంది. ఏదైనా వీడియో రీప్లే దాడులు మరియు సామాజిక వ్యతిరేక అంశాల ద్వారా స్టాటిక్ ఫోటో ప్రామాణీకరణ ప్రయత్నాలకు వ్యతిరేకంగా ఇది సురక్షితం.
మాన్యువల్ వర్క్ లేదా ఆరోగ్య సమస్యలతో సహా అనేక కారణాల వల్ల వారి వేలిముద్రల నాణ్యతతో సమస్యలు ఉన్న సీనియర్ సిటిజన్లు మరియు అందరికీ సహాయం చేయడం ద్వారా ఫేస్ అథెంటికేషన్ కూడా బలమైన ప్రత్యామ్నాయంగా పని చేస్తుంది.
నివాసితుల అభ్యర్థనను అనుసరించి మే నెలలో యుఐడిఏఐ 14.86 మిలియన్ల ఆధార్ అప్డేట్లను అమలు చేసింది.
ఆధార్ ఇ-కెవైసి బ్యాంకింగ్ సేవ మరియు నాన్-బ్యాంకింగ్ ఫైనాన్షియల్ సర్వీసెస్ సెక్టార్లలో పారదర్శకమైన మరియు మెరుగైన కస్టమర్ అనుభవాన్ని అందించడం ద్వారా మరియు సులభంగా వ్యాపారం చేయడంలో సహాయం చేయడం ద్వారా కీలక పాత్ర పోషిస్తోంది. మే నెలలోనే 254 మిలియన్లకు పైగా ఇ-కెవైసి లావాదేవీలు జరిగాయి.
మే 2023 చివరి నాటికి, ఆధార్ ఇ-కెవైసి లావాదేవీల సంచిత సంఖ్య 15.2 బిలియన్లను దాటింది. ఇ-కెవైసిని కొనసాగించడం వల్ల ఆర్థిక సంస్థలు, టెలికాం సర్వీస్ ప్రొవైడర్లు వంటి సంస్థల కస్టమర్ సముపార్జన ఖర్చు గణనీయంగా తగ్గుతోంది.
చివరి మైల్ బ్యాంకింగ్ కోసం ఏఇపిఎస్ అయినా, గుర్తింపు ధృవీకరణ కోసం ఇ-కెవైసి అయినా, ప్రత్యక్ష నిధుల బదిలీ లేదా ధృవీకరణల కోసం డిబిటిని ప్రారంభించిన ఆధార్, భారతదేశ డిజిటల్ పబ్లిక్ ఇన్ఫ్రాస్ట్రక్చర్కు పునాది మరియు సుపరిపాలన సాధనం, నివాసితుల జీవన సౌలభ్యాన్ని మెరుగుపరచడంలో కీలక పాత్ర పోషిస్తోంది.
భూ శా స్త్ర మంత్రిత్వ శాఖ
కేంద్ర మంత్రి డాక్టర్ జితేంద్ర సింగ్ మాట్లాడుతూ, భారతదేశం యొక్క విస్తారమైన సముద్ర వనరులను అన్వేషించడానికి మునుపటి ప్రభుత్వాలు ఎన్నడూ పట్టించుకోలేదని, శ్రీ నరేంద్ర మోదీ ప్రధానమంత్రిగా బాధ్యతలు స్వీకరించిన తర్వాత మొదటిసారిగా సముద్ర వనరులను అన్వేషించడానికి మరియు ఉపయోగించుకోవడానికి మరియు భారతదేశం యొక్క నీలి ఆర్థికాభివృద్ధి కి ప్రాధాన్యత ఇవ్వడానికి తీవ్రమైన ప్రయత్నం జరుగుతుందని అన్నారు.
కేంద్ర మంత్రి శ్రీ శ్రీపాద్ యెస్సో నాయక్ మరియు రాష్ట్ర పర్యాటక శాఖ మంత్రి శ్రీ రోహన్ ఖౌంటే నేతృత్వంలోని గోవా మంత్రుల బృందం ఇతర సీనియర్ అధికారులతో కలిసి కేంద్ర మంత్రి డాక్టర్ జితేంద్ర సింగ్ను న్యూఢిల్లీలో కలుసుకుంది.
కేంద్ర సైన్స్ & టెక్నాలజీ సహాయ మంత్రి ఎర్త్ సైన్సెస్ , పీఎంవో, సిబ్బంది, ప్రజా ఫిర్యాదులు, పింఛన్లు, అణుశక్తి మరియు అంతరిక్ష శాఖ సహాయ మంత్రి డాక్టర్ జితేంద్ర సింగ్ ఈరోజు ఇక్కడ మాట్లాడుతూ భారతదేశంలోని విస్తారమైన సముద్ర వనరులను అన్వేషించడానికి మునుపటి ప్రభుత్వాలు ఎన్నడూ పట్టించుకోలేదని, నరేంద్ర మోదీ ప్రధానమంత్రిగా బాధ్యతలు స్వీకరించిన తర్వాత మొదటిసారి సముద్ర వనరులను అన్వేషించడానికి మరియు ఉపయోగించుకోవడానికి మరియు భారతదేశం యొక్క నీలి ఆర్థిక వ్యవస్థకు ప్రాధాన్యత ఇవ్వడానికి తీవ్రమైన ప్రయత్నం చేస్తున్నాం అని అన్నారు. దేశాన్ని ఉద్దేశించి ప్రధాని మోదీ చేసిన స్వాతంత్ర్య దినోత్సవ ప్రసంగాలలో ఒకటి కాదు, రెండుసార్లు డీప్ ఓషన్ మిషన్ గురించి ప్రస్తావించారని, దాని ప్రాముఖ్యతను నొక్కి చెప్పారు.
డాక్టర్ జితేంద్ర సింగ్ కేంద్ర మంత్రి శ్రీపాద్ యెస్సో నాయక్ మరియు గోవా రాష్ట్ర పర్యాటక శాఖ మంత్రి రోహన్ ఖౌంటే నేతృత్వంలోని ఉన్నత స్థాయి గోవా అధికారిక ప్రతినిధి బృందంతో మాట్లాడారు. గోవా రాష్ట్రంలో పర్యాటకం మరియు సముద్ర సంబంధిత ఆర్థిక వ్యవస్థను ప్రోత్సహించడానికి వివిధ సంభావ్య ప్రాజెక్టుల గురించి చర్చించడానికి ప్రతినిధి బృందం ఆయనను కలిసింది.
గోవా టూరిజం మంత్రి రోహన్ ఖౌంటే మరియు ఆయన శాఖ అధికారుల బృందం ఎర్త్ సైన్సెస్ మంత్రిత్వ శాఖ క్రింద వివిధ పథకాల కోసం కొన్ని ప్రతిపాదనలను డాక్టర్ జితేంద్ర సింగ్ ముందు ఉంచారు. ప్రతిపాదనలను పరిశీలిస్తామని రాష్ట్ర పర్యాటక శాఖ మంత్రికి హామీ ఇస్తూ, గత ఏడాది మాత్రమే భారత ప్రభుత్వం ఎర్త్ సైన్సెస్ మంత్రిత్వ శాఖ ద్వారా ప్రపంచంలోనే అతిపెద్ద తీరప్రాంత ప్రక్షాళన 75 రోజుల పాటు కొనసాగింది, 17 సెప్టెంబర్ 2022 నాటికి మొత్తం తీరం మరియు ప్రత్యేకంగా కేటాయించిన 75 బీచ్లు శుభ్రం చేసే కార్యక్రమాన్ని చేపట్టడం గమనార్హం.
డాక్టర్ జితేంద్ర సింగ్ ఓషన్ అక్వేరియంను రూపొందించాల్సిన అవసరాన్ని కూడా ప్రస్తావించారు, దీని కోసం పర్యాటక మంత్రిత్వ శాఖ దృష్టికి తీసుకెళ్లవచ్చని సూచించారు.
ప్రధానమంత్రి నరేంద్రమోదీ ఆధ్వర్యంలో భారత ప్రభుత్వం తొలిసారిగా నీలి ఆర్థిక వ్యవస్థ కింద భారతదేశంలోని సముద్ర వనరులను అన్వేషించడం ప్రారంభించిందని, తదుపరి కాలంలో భారీ సంభావ్యత కలిగిన పలు అభివృద్ధి పథకాలు అమలు ద్వారా భారత ఆర్థిక వ్యవస్థకు విపరీతమైన విలువను అందజేస్తుందని కేంద్ర మంత్రి అన్నారు. ఈ సముద్ర వనరులను గతంలో 25 సంవత్సరాలు ఎన్నడూ అన్వేషించలేదని ఆయన తెలిపారు.
హిందూ మహాసముద్ర ప్రాంత సముద్ర ఆర్థిక కార్యకలాపాలలో స్మార్ట్, స్థిరమైన మరియు సమ్మిళిత వృద్ధి మరియు అవకాశాలను ప్రోత్సహించడం మరియు సముద్ర వనరులు, పరిశోధన మరియు అభివృద్ధి యొక్క స్థిరమైన వినియోగం కోసం తగిన కార్యక్రమాలను ప్రారంభించడం నీలి ఆర్థిక వ్యవస్థ యొక్క లక్ష్యం అని కేంద్ర మంత్రి చెప్పారు.
రాష్ట్ర ప్రభుత్వ ప్రాధాన్యతలకు అనుగుణంగా ఎర్త్ సైన్సెస్ మంత్రిత్వ శాఖ ముందుకు వస్తున్న తీరును రాష్ట్ర పర్యాటక శాఖ మంత్రి అభినందించారు.
ప్రధాన మంత్రి కార్యాలయం
రాణి లక్ష్మీబాయి జయంతి సందర్భంగా ఆమెను స్మరించుకున్న ప్రధానమంత్రి
రాణి లక్ష్మీబాయి జయంతి సందర్భంగా ప్రధానమంత్రి శ్రీ నరేంద్ర మోదీ ఆమెను స్మరించుకున్నారు. ఆమె ధైర్యసాహసాలు, దేశం కోసం చేసిన అనిర్వచనీయ త్యాగం చిరస్మరణీయమని శ్రీ మోదీ అన్నారు.
ఈ మేరకు ఒక ట్వీట్ ద్వారా పంపిన సందేశంలో:
“రాణి లక్ష్మీబాయి జయంతి నేపథ్యంలో ఆమెను స్మరించుకుంటున్నాను. ఆమె ధైర్యసాహసాలు దేశం కోసం చేసిన త్యాగం చిరస్మరణీయం. వలస పాలనపై ఆమె మొక్కవోని పోరాటం మనకెంతో స్ఫూర్తిదాయకం. ఈ సందర్భంగా గత సంవత్సరం ఇదేరోజున నేను ఝాన్సీని సందర్శించిన జ్ఞాపకాలను మీతో పంచుకుంటున్నాను” అని ప్రధానమంత్రి పేర్కొన్నారు.
పెట్రోలియం- సహజ వాయువుల మంత్రిత్వ శాఖ
ప్రధానమంత్రి జాతీయ సహాయ నిధికి ఒక నెల వేతనం విరాళంగా ఇచ్చిన శ్రీ ధర్మేంద్ర ప్రధాన్
కోవిడ్-19 వ్యాప్తి నేపథ్యంలో చేపడుతున్న సహాయ కార్యక్రమాల కోసం కేంద్ర పెట్రోలియం, సహజ వాయువు మరియు ఉక్కు కేంద్ర మంత్రి శ్రీ ధర్మేంద్ర ప్రధాన్ తన ఒక నెల జీతాన్ని ప్రధానమంత్రి సహాయ నిధికి విరాళంగా అందజేశారు
మేరకు ధర్మేంద్ర ప్రధాన్ ఒక ట్వీట్ చేస్తూ - " ఈ కష్ట కాలంలో మన సహాయం కోసం ఎదురుచూస్తున్న వారికి మనం అండగా నిలబడదాం. కోవిడ్-19 మహమ్మారి వ్యాప్తి నేపథ్యంలో, నిరుపేదల ముఖంలో చిరునవ్వు చూసేందుకు, నేను ఒక నెల జీతాన్నివిరాళంగా ఇచ్చాను. నా ఎమ్.పి. నిధుల నుండి కోటి రూపాయలను విడుదల చేశాను." అని పేర్కొన్నారు.
సమాచార, ప్రసార మంత్రిత్వ శాఖ
ఎన్.ఎఫ్.డి.సి వివిధ భారతీయ భాషల్లో చలచిత్రాల నిర్మాణం/సహ నిర్మాణం కోసం దరఖాస్తుల ఆహ్వానం
నేషనల్ ఫిల్మ్ డెవలప్ మెంట్ కార్పొరేషన్ , సమాచార, ప్రసార మంత్రిత్వ శాఖ ఆధ్వర్యంలోని ‘‘వివిధ భారతీయ భాషల్లో చలనచిత్రాల నిర్మాణం’’ అనే స్కీము ద్వారా వివిధ భాషల్లో చిత్ర నిర్మాణాల కోసం అర్హులైన వ్యక్తుల నుంచి దరఖాస్తులను ఆహ్వానిస్తోంది. ఆసక్తి గల అభ్యర్థులు మరింత సమాచారం కోసం ఎన్.ఎఫ్.డి.సి అధికారిక వెబ్ సైట్ ను సందర్శించి, తాము పూర్తి చేసిన దరఖాస్తులను https://nfdcindia.com/apply-now/ కు పంపించగలరు. పూర్తి చేసిన దరఖాస్తులను అభ్యర్థులు నేషనల్ ఫిల్మ్ డెవలప్ మెంట్ కార్పొరేషన్, ముంబై కార్యాలయం, 6వ అంతస్తు, డిస్కవరీ ఆఫ్ ఇండియా బిల్డింగ్, డా. అనిబిసెంట్ రోడ్, నెహ్రూ సెంటర్, వర్లీ, ముంబై-400 018 కు పంపించవలసి ఉంటుంది.
అంతేకాకుండా, అభ్యర్థులు https://www.nfdcindia.com/contact-us/ ని సందర్శించి, తమ దరఖాస్తులను న్యూ ఢిల్లీ, కోల్ కత్తా, చెన్నై, తిరువనంతపురంలోని ఎన్.ఎఫ్.డి.సి ప్రాంతీయ కార్యాలయాలకు కూడా పంపించవచ్చు.
పూర్తి చేసిన దరఖాస్తులను 2022 జనవరి 31వ తేదీలోపు పంపించవలసి ఉంటుంది. మరిన్ని వివరాలకు సంప్రదించవలసిన ఫోన్ నెంబర్ - 022 66288 288, తమ సందేహాల నివృత్తి కోసం filmproduction@nfdcindia.com కు కూడా మెయిల్ చేయవచ్చు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 184.31 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 13,672
మొత్తం కేసుల్లో క్రియాశీల కేసులు 0.03%
ప్రస్తుత రికవరీ రేటు 98.76%
గత 24 గంటల్లో 1,918 మంది కోలుకున్నారు. దీంతో, కోలుకున్నవారి మొత్తం సంఖ్య 4,24,90,922 కు పెరిగింది.
గత 24 గంటల్లో 1,335 కొత్త కేసులు నమోదయ్యాయి.
రోజువారీ పాజిటివిటీ రేటు 0.22%
వారపు పాజిటివిటీ రేటు 0.23%
గత 24 గంటల్లో చేసిన 6,06,036 కొవిడ్ పరీక్షలతో కలిపి ఇప్పటివరకు 78.97 కోట్ల పరీక్షలు చేశారు.
ప్రధాన మంత్రి కార్యాలయం
ప్రధానమంత్రి మరియు ఫ్రాన్సు అధ్యక్షుడు గౌరవనీయులు ఇమ్మాన్యుయేల్ మాక్రాన్ మధ్య టెలిఫోన్ సంభాషణ
ప్రధానమంత్రి శ్రీ నరేంద్ర మోదీ ఈ రోజు ఫ్రెంచ్ రిపబ్లిక్ అధ్యక్షుడు గౌరవనీయులు ఇమ్మాన్యుయేల్ మాక్రాన్ తో టెలిఫోన్ లో మాట్లాడారు.
ఫ్రాన్సు లో జరిగిన ఉగ్రవాద దాడులకు ప్రధానమంత్రి, ఆ దేశ అధ్యక్షుడు మాక్రాన్ కు సంతాపం తెలియజేశారు. తీవ్రవాదం, ఉగ్రవాదం, విప్లవ వాదాలకు వ్యతిరేకంగా ఫ్రాన్సు చేస్తున్న పోరాటానికి భారతదేశం పూర్తి మద్దతునిస్తుందని, ప్రధానమంత్రి నరేంద్రమోదీ పునరుద్ఘాటించారు.
కోవిడ్-19 వ్యాక్సిన్లు సరసమైన ధరల్లో, అందుబాటులో ఉండే విధంగా పరిస్థితిని మెరుగుపరచడం; కోవిడ్ అనంతర ఆర్ధిక వ్యవస్థను పునరుద్ధరించడం; భారత-పసిఫిక్ ప్రాంతంలో సహకారం; సముద్ర భద్రత, రక్షణ సహకారం, డిజిటల్ ఆర్థిక వ్యవస్థ, సైబర్ భద్రతతో పాటు, బహుపాక్షికత, వాతావరణ మార్పు, జీవవైవిధ్యాన్ని బలోపేతం చేయడంతో సహా, పరస్పర ఆసక్తి ఉన్న ఇతర ద్వైపాక్షిక, ప్రాంతీయ, అంతర్జాతీయ విషయాలపై కూడా ఇరువురు నాయకులు చర్చించారు.
ఇటీవలి సంవత్సరాలలో భారత-ఫ్రాన్సు దేశాల మధ్య నెలకొన్న పటిష్టమైన వ్యూహాత్మక భాగస్వామ్యం పట్ల నాయకులిద్దరూ సంతృప్తి వ్యక్తం చేశారు. కోవిడ్ అనంతర కాలంలో కూడా ఇదే విధంగా కలిసి పనిచేయాలని వారు అంగీకరించారు.
ప్రజారోగ్య పరిస్థితులు సాధారణ స్థాయికి చేరిన తరువాత భారతదేశంలో అధ్యక్షుడు మాక్రాన్కు స్వాగతం పలకాలన్న తమ ఆకాంక్షను ప్రధానమంత్రి నరేంద్రమోదీ ఈ సందర్భంగా వ్యక్తం చేశారు.
ప్రధాన మంత్రి కార్యాలయం
నిఘా, అవినీతి నిరోధం అంశాలపై జాతీయ సమ్మేళనాన్ని ప్రారంభించనున్న ప్రధాన మంత్రి
‘సతర్క్ భారత్, సమృద్ధ్ భారత్’ ఇతివృత్తం తో సాగే నిఘా, అవినీతి నిరోధం అంశాలపై ఏర్పాటైన జాతీయ సమ్మేళనాన్ని ప్రధాన మంత్రి శ్రీ నరేంద్ర మోదీ ఈ సంవత్సరం అక్టోబర్ 27 న సాయంత్రం 4:45 గంటలకు వీడియో కాన్ఫరెన్స్ మాధ్యమం ద్వారా ప్రారంభించనున్నారు.
సమ్మేళనం ప్రారంభ సమావేశాన్ని ప్రత్యక్ష ప్రసారం చేయడం జరుగుతుంది. ఈ కార్యక్రమాన్ని https://pmindiawebcast.nic.in/ లింకు ద్వారా చూడవచ్చు.
పూర్వరంగం:
ప్రతి ఏటా అక్టోబర్ 27 నుంచి నవంబర్ 2 తేదీల మధ్య భారతదేశం లో ‘నిఘా చైతన్య వారోత్సవం’ కాలంలో ఈ జాతీయ సమ్మేళనాన్ని కేంద్ర దర్యాప్తు బ్యూరో నిర్వహిస్తూ వస్తోంది. ఈ సమ్మేళనం లో భాగంగా చేపట్టే కార్యకలాపాలపై నిఘా కు సంబంధించిన అంశాల మీద దృష్ఠి ని కేంద్రీకరించడం జరుగుతుంది. పౌరుల ప్రాతినిధ్యం ద్వారా ప్రజా జీవనంలో సమగ్రతను, నిజాయితీని ప్రోత్సహించడంలో భారతదేశ నిబద్ధత ను పునరుద్ఘాటించడం, తత్సంబంధిత జాగృతిని పెంపొందించడం ధ్యేయాలుగా ఈ కార్యకలాపాలు సాగుతాయి.
మూడు రోజుల పాటు కొనసాగే ఈ సమ్మేళనం లో భాగంగా- విదేశీ అధికార పరిధుల లో దర్యాప్తు క్రమం లో ఎదురయ్యే సవాళ్లు; అవినీతి ని అడ్డుకోవడానికి వ్యవస్థ పరంగా ఉన్న కట్టడి రూపం లో ప్రివెంటివ్ విజిలెన్స్ ను ఉపయోగించడం; వృద్ధి ని ముందుకు తీసుకుపోయేందుకు లెక్కల తనిఖీ  ని ప్రభావశీలమైన పద్ధతిలో ఉపయోగించడం; అవినీతి పై పోరాటం లో ఉత్తేజాన్ని ఇచ్చేందుకు అవినీతి నివారక చట్టం లో తాజాగా చేసిన సవరణ లు; సామర్థ్యం పెంపుదల- సిబ్బందికి శిక్షణ; త్వరిత గతి న, అధిక ప్రభావాన్ని కనబరచే దర్యాప్తు నకు తోడ్పడేటట్లుగా బహుళ ఏజెన్సీల మధ్య సమన్వయాన్ని నెలకొల్పడం; ఆర్థిక నేరాలలో కొత్త ధోరణులను, సైబర్ క్రైమ్స్ ను, దేశాల మధ్య చోటుచేసుకొంటున్న సంఘటిత నేరాలను నివారించే చర్యలు; నేర పరిశోధక సంస్థ ల మధ్య ఉత్తమ అభ్యాసాలను ఇచ్చి పుచ్చుకోవడం- వంటి అంశాలు చర్చ కు రానున్నాయి.
ఈ సమ్మేళనం విధాన రూపకర్తలను, విధానాల అమలు కు బాధ్యత వహించే వారిని ఒకే వేదిక మీదకు తీసుకురానుంది. అలాగే ఈ సమ్మేళనం వ్యవస్థాగత మెరుగుదల చర్యలు, నివారక సంబంధ నిఘా చర్యలను సూచించడం ద్వారా అవినీతిపై పోరాటానికి దోహదపడనుంది. అలా దోహదపడటం ద్వారా సుపరిపానలకు, బాధ్యతాయుత పాలన యంత్రాంగానికి బాట పరచనుంది. ఇది భారతదేశంలో వ్యాపారం చేయడంలో సౌలభ్యానికి తన వంతుగా చెప్పుకోదగిన తోడ్పాటును అందించే కారకం కానుంది.
ఈ సమ్మేళనం ప్రారంభ సమావేశం లో ఈశాన్య ప్రాంత అభివృద్ధి శాఖ సహాయ మంత్రి , ప్రధాన మంత్రి కార్యాలయం లో సహాయ మంత్రి, సిబ్బంది, ప్రజా సమస్యలు, పింఛన్ లు, అణు శక్తి, అంతరిక్ష శాఖ సహాయ మంత్రి డాక్టర్ జితేంద్ర సింహ్ కూడా ప్రసంగించనున్నారు.
ఈ సమ్మేళనం లో పాలుపంచుకొనే వారిలో అవినీతి నిరోధక బ్యూరోలు, నిఘా బ్యూరో ల అధిపతులు, రాష్ట్రాలు/ కేంద్ర పాలిత ప్రాంతాల కు చెందిన ఆర్థిక నేరాల విభాగాలు/సిఐడి; సివిఒ లు, సిబిఐ అధికారులు, వివిధ కేంద్రీయ ఏజెన్సీల ప్రతినిధులు ఉంటారు. ప్రారంభ సమావేశానికి రాష్ట్రాలు/ కేంద్ర పాలిత ప్రాంతాల చీఫ్ సెక్రటరీలు, డిజిఎస్ పి లు కూడా హాజరు కానున్నారు.
ప్రధాన మంత్రి కార్యాలయం
ఉత్తరప్రదేశ్లోని ఎటావాలో స్వానిధి మహోత్సవంపై ప్రధానమంత్రి ప్రశంస
ఉత్తరప్రదేశ్లోని ఎటావాలో స్వానిధి మహోత్సవం నిర్వహణను ప్రధానమంత్రి శ్రీ నరేంద్ర మోదీ ప్రశంసించారు. ఈ కార్యక్రమంలో భాగంగా ప్రధానమంత్రి స్వానిధి యోజన కింద గరిష్ఠ స్థాయిలో రుణ పంపిణీ, డిజిటల్ లావాదేవీలకు తోడ్పడినందుకుగాను పథకం లబ్ధిదారులను సత్కరించారు.
ఈ మేరకు ఒక ట్వీట్ ద్వారా పంపిన సందేశంలో:
“ఇటావా యంత్రాంగం ఈ కార్యక్రమం నిర్వహించడం ఎంతో అభినందనీయం! డిజిటల్ లావాదేవీలను ప్రోత్సహించడమే కాకుండా ప్రధానమంత్రి స్వానిధి యోజనకు విస్తృతంగా తోడ్పడిన లబ్ధిదారులను సత్కరించడంలో ఇలాంటి కార్యక్రమాలు ఒక మాధ్యమంగా మారుతున్నాయి” అని పేర్కొన్నారు.
నౌకారవాణా మంత్రిత్వ శాఖ
కోల్ కతా పోర్టు ట్రస్టు ను శ్యామ్ ప్రసాద్ ముఖర్జీ ట్రస్టు గా పేరు మారుస్తూ కాబినెట్ నిర్ణయం
కోల్ కతా పోర్టును శ్యామ్ ప్రసాద్ ముఖర్జీ పోర్టు గా పేరు మారుస్తూ ప్రధాని శ్రీ నరేంద్రమోదీ అధ్యక్షతన జరిగిన కేంద్ర కాబినెట్ నిర్ణయం తీసుకుంది.
2020 ఫిబ్రవరి 25న జరిగిన కోల్ కతా పోర్ట్ ట్రస్ట్ ట్రస్టీల సమావేశం ఒక తీర్మానం ఆమోదిస్తూ కోల్ కతా పోర్టు పేరు శ్యామ్ ప్రసాద్ ముఖర్జీ పోర్టుగా మార్చటానికి నిర్ణయించింది. న్యాయవాదిగా, విద్యావేత్తగా, ఆలోచనాపరునిగా, ప్రజానాయకునిగా అయన బహుముఖ ప్రజ్ఞను పరిగణనలోకి తీసుకుంటూ ఈ నిర్ణయం తీసుకున్నట్టు ఆ తీర్మానంలొ పేర్కొంది.
2020 జనవరి12న కోల్ కతా పోర్టు నూట యాభయ్యవ వార్షికోత్సవాల ప్రారంభం సందర్భంగా పశ్చిమ బెంగాల్ ప్రజల మనోభావాలను దృష్టిలో ఉంచుకొని కోల్ కతా పోర్టుకు డాక్టర్ శ్యామ్ ప్రసాద్ ముఖర్జీ పేరు పెడుతున్నట్టు ప్రకటించారు. పశ్చిమ బెంగాల్ ప్రముఖునిగా, జాతీయ సమగ్రతా పరిరక్షణలో ముందు వరుసలో ఉన్నవాడిగా, బెంగాల్ అభివృద్ధిని కలలుగన్నవాడిగా, పారిశ్రామికీకరణకు స్ఫూర్తిగా నిలవటమే కాకుండా ఒక దేశానికి ఒకే చట్టం కావాలని కోరుకున్న వ్యక్తిగా ఆయన అందరికీ చిరస్మరణీయుడు.
నేపథ్యం:
కొల్ కతా పోర్ట్ భారతదేశంలో తొలి భారీ పోర్టు మాత్రమే కాకుండా నదిలో ఉన్న పోర్టు. పోర్టు మెరుగుదల కోసం కమిషనర్ల ఏర్పాటుతో 1870 అక్టోబర్17న ఏర్పాటైన ట్రస్టు పాలనలో దీని నిర్వహణ మొదలైంది. భారతీయ భారీ నౌకాశ్రయాల ట్రస్టుల చట్టం1908 లో మొదటి షెడ్యూల్ లో సీరియల్ నెంబర్ 1 కింద దీన్ని ప్రస్తావించారు. దీని నిర్వహణ 1963 నాటి మేజర్ పోర్ట్ ట్రస్ట్స్ యాక్ట్ కింద సాగుతోంది. కోల్ కతా పోర్ట్ ది 150 ఏళ్ళ చరిత్ర. ఇది భారత వర్తక, వాణిజ్య, ఆర్థికాభివృద్ధికి ముఖద్వారంగా, భారత స్వాతంత్ర్య సమరానికి, రెండు ప్రపంచ యుద్ధాలకు, తూర్పు భారతదేశంలో జరిగిన సాంస్కృతిక మార్పులకు కూడా సాక్షిగా నిలిచింది.
సాధారణంగా మేజర్ పోర్ట్స్ కు అవి నెలకొని ఉన్న నగరం పేరు పెట్టటం పరిపాటు. అయితే, గతంలో కొన్ని పోర్టులకు మాత్రం ప్రత్యేక సందర్భాలలో విశేష సేవలందించిన ప్రముఖుల పేర్లు పెట్టారు. 1989 లో ఇలాగే జవహర్ లాల్ నెహ్రూ పేరు పెట్టారు. ట్యుటికోరిన్ పోర్ట్ ట్రస్టును 2011 లో వి. వో. చిదంబరనార్ పోర్ట్ ట్రస్టు గా మార్చారు. అదే విధంగా ఎన్నూర్ పోర్ట్ లిమిటెడ్ ను స్వాతంత్ర్య సమర యోధుడు, తమిళనాడు మాజీ ముఖ్యమంత్రి అయిన శ్రీ కె. కామరాజు పేరిట కామరాజర్ పోర్ట్ లిమిటెడ్ గాను, 2017 లో కాండ్లా పోర్టును దీన్ దయాళ్ పోర్టు గాను మార్చిన సంగతి తెలిసిందే.దేశంలో అనేక విమానాశ్రయాలకు కూడా ప్రముఖ జాతీయ నాయకుల పేర్లు పెట్టిన విషయం ఈ సందర్భంగా గమనార్హం.
భారత పోటీ ప్రోత్సాహక సంఘం
గంగవరం పోర్ట్ లిమిటెడ్ కి చెందిన 89.6 శాతం ఈక్విటీ వాటాను అదానీ పోర్ట్స్ & స్పెషల్ ఎకనామిక్ జోన్స్ లిమిటెడ్ కొనుగోలు చేయడానికి ఆమోదించిన - సి.సి.ఐ.
గంగవరం పోర్ట్ లిమిటెడ్  కి చెందిన 89.6 శాతం ఈక్విటీ వాటాను, అదానీ పోర్ట్స్ &స్పెషల్ ఎకనామిక్ జోన్స్ లిమిటెడ్  కొనుగోలు చేయడానికి, కాంపిటీషన్ చట్టం, 2002 లోని సెక్షన్ 31  కింద, కాంపిటీషన్ కమిషన్ ఆఫ్ ఇండియా  2021 ఏప్రిల్, 13వ తేదీ న, ఆమోదించింది.
ఈ ప్రతిపాదిత కలయిక, జి.పి.ఎల్. కి చెందిన 89.6 శాతం వాటాను  ఏ.పి.ఎస్.ఈ.జెడ్. కొనుగోలు చేయడానికి సంబంధించినది.
గుజరాత్, గోవా, కేరళ, ఆంధ్రప్రదేశ్, తమిళనాడు, ఒడిశాలో ఉన్న ఆరు సముద్రతీర రాష్ట్రాల్లోని, 11 దేశీయ ఓడరేవులలో, ఏ.పి.ఎస్.ఈ.జెడ్. ప్రస్తుతం, సమగ్ర పోర్టు మౌలిక సదుపాయాలను అందిస్తోంది. ఏ.పి.ఎస్.ఈ.జెడ్. పూర్తి రవాణా అవసరాలను  నిర్వహిస్తుంది.
వాణిజ్య కార్యకలాపాలు ప్రారంభమైన తేదీ నుండి ముప్పై సంవత్సరాల రాయితీ కాలానికి, ఆ తర్వాత మరో 20 సంవత్సరాల కాలానికి  పొడిగించే విధంగా, ఆంధ్రప్రదేశ్ ప్రభుత్వం తో "బిల్డ్-ఓన్-ఆపరేట్-ట్రాన్స్ఫర్" ప్రాతిపదికన రాయితీ ఒప్పందానికి అనుగుణంగా, జి.పి.ఎల్. సంస్థ ప్రస్తుతం, ఆంధ్రప్రదేశ్ లోని గంగవరం వద్ద డీప్-వాటర్-పోర్ట్ ను సొంతం చేసుకొని, అభివృద్ధి చేసి, నిర్వహించే ప్రక్రియలో నిమగ్నమై ఉంది.
అన్ని వివరాలతో కూడిన సి.సి.ఐ. ఆదేశం త్వరలో అందుబాటులోకి రానుంది.
మంత్రిమండలి
సమాచారం, కమ్యూనికేషన్ టెక్నాలజీ రంగం లో భారతదేశానికి, జపాన్ కు మధ్య సహకార పూర్వక ఒప్పందానికి ఆమోదం తెలిపిన మంత్రిమండలి
సమాచారం, కమ్యూనికేషన్ టెక్నాలజీలు  రంగం లో భారతదేశాని కి, జపాన్ కు మధ్య ద్వైపాక్షిక సహకారానికి సంబంధించిన మెమొరాండమ్ ఆఫ్ కోఆపరేషన్ పై సంతకాలకు ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం ఆమోదం తెలిపింది.
ఈ ఎమ్ఒసి కమ్యూనికేషన్స్ రంగం లో ద్వైపాక్షిక సహకారాన్ని, పరస్పర అవగాహన ను పటిష్ట పరచడం లో దోహదపడనుంది. అంతేకాకుండా, జపాన్ ప్రస్తుతం ‘‘ప్రత్యేక వ్యూహాత్మక, ప్రపంచ భాగస్వామ్య’’ స్థాయిని కలిగిన ఒక ముఖ్య భాగస్వామిగా ఉన్నందువల్ల భారతదేశం పక్షాన ఇది ఒక వ్యూహాత్మక కార్యక్రమం గా తోడ్పడనుంది.
ఈ ఎమ్ఒసి రెండు దేశాల మధ్య 5జి నెట్ వర్క్, టెలికామ్ సెక్యూరిటీ, సబ్మరేన్ కేబుల్, కమ్యూనికేషన్ సామగ్రి కి ప్రామాణిక ధ్రువ పత్రం మంజూరు, అత్యాధునిక వైర్ లెస్ సాంకేతికల వినియోగం, ఐసిటి స్, ఐసిటి ల సామర్ధ్యం పెంపుదల, సార్వజనిక పరిరక్షణ మరియు విపత్తుల వేళ సహాయం, కృత్రిమ మేధస్సు / బ్లాక్ చైన్, స్పెక్ట్రమ్ చైన్, స్పెక్ట్రమ్ నిర్వహణ, బహుళ పక్షీయ వేదికల లో సహకారం మొదలైన వివిధ రంగాల లో సహకరించుకొనేందుకు ఉపయోగపడనుంది.
అంతేకాకుండా, భారతదేశం ప్రపంచ ప్రమాణీకరణ ప్రక్రియలోకి అడుగుపెట్టేందుకు అవకాశాలను కూడా ఈ ఎమ్ఒసి పెంచనుంది. ఐసిటి స్ సాంకేతికల లో సహకారం దేశం లో తత్సంబంధిత మౌలిక సదుపాయాల కల్పన ను బలపరచడం లో సహయకారి కానుంది. భవిష్యత్తు కాలానికి ఉపయోగపడే సబ్ మరేన్ కేబుల్ నెట్ వర్క్ లను మరియు సాంకేతికతల ను అభివృద్ధి పరచడం లో సహకారం అనేది మారుమూల ప్రాంతాల తో భారతదేశ ప్రధాన భూభాగానికి సంధానం సదుపాయాన్ని పెంపొందించడం లో చేదోడుగా ఉంటుంది. ఈ ఎమ్ఒసి ఐసిటి స్ రంగంలో మానవ సామర్ధ్యాన్ని పెంపొందించడంలో సాయపడనుంది. అంతేకాకుండా, ఆత్మనిర్భర్ భారత్ లక్ష్యాల ను సాధించడం లో అండగా నిలచే స్టార్ట్ అప్ ఇకో సిస్టమ్ ను మరింతగా అభివృద్ధి చేసేందుకు కూడా ఇది దోహదపడుతుంది.
ప్రధాన మంత్రి కార్యాలయం
వాయుసేన దినోత్సవం సందర్భంగా వైమానిక దళానికి ప్రధాని శుభాకాంక్షలు
భారత వాయుసేన దినోత్సవం సందర్భంగా వైమానిక దళ సిబ్బందికి, వారి కుటుంబాలకు ప్రధానమంత్రి శ్రీ నరేంద్ర మోదీ శుభాకాంక్షలు తెలిపారు.
ఈ మేరకు ఒక ట్వీట్ ద్వారా పంపిన సందేశంలో:
“భారత వాయుసేన దినోత్సవం సందర్భంగా సాహసులైన వైమానిక యోధులకు, వారి కుటుంబాలకు నా హృదయపూర్వక శుభాకాంక్షలు. ‘నభః స్పృశం దీప్తం’ కర్తవ్యానికి తగినట్లు భారత వైమానిక దళం దశాబ్దాలుగా అసాధారణ నైపుణ్యాన్ని ప్రదర్శించింది. వారు దేశాన్ని సురక్షితంగా ఉంచడమేగాక విపత్తు సమయాల్లో అద్భుత మానవీయ స్ఫూర్తిని కూడా ప్రదర్శిస్తారు” అని ప్రధాని పేర్కొన్నారు.
ప్రధాన మంత్రి కార్యాలయం
ఈజిప్ట్ లోని భారతీయులతో ప్రధాని మోదీ ముఖాముఖి
ప్రధాని నరేంద్ర మోడీ ఈజిప్ట్ లో అధికారిక పర్యటన సందర్భంగా 2023 జూన్ 24 న కైరోలో భారతీయులతో ముఖాముఖిలో పాల్గొన్నారు.
ఈ ముఖాముఖి సంభాషణ సందర్భంగా ప్రధాని అక్కడి భారతీయులు భారత్-ఈజిప్ట్ సంబంధాలు బలోపేతం చేయటానికి జరుపుతున్న కృషిని ఆయన అభినందించారు.
విద్యార్థులు, వృత్తినిపుణులు, వ్యాపారులతో సహా 300 కు పైగా భారతీయులు ఈ కార్యక్రమంలో పాల్గొన్నారు.
ప్రధాన మంత్రి కార్యాలయం
కాబుల్ విశ్వవిద్యాలయం లో జరిగిన ఉగ్రవాద దాడిని తీవ్రంగా ఖండించిన ప్రధాన మంత్రి
కాబుల్ విశ్వవిద్యాలయం లో జరిగిన ఉగ్రవాద దాడిని పిరికిపందలు చేసిన చర్య గా ప్రధాన మంత్రి శ్రీ నరేంద్ర మోదీ పేర్కొంటూ, ఆ చర్య ను తీవ్రం గా ఖండించారు.
‘‘పిరికిపంద ఉగ్రవాద శక్తులు కాబుల్ విశ్వవిద్యాలయం లో ఈ రోజు న చేసిన దాడి ని నేను తీవ్రం గా ఖండిస్తున్నాను. బాధితుల, క్షతగాత్రుల కుటుంబాలకు కలిగిన దు:ఖం లో మేము సైతం పాలుపంచుకొంటున్నాము. ఉగ్రవాదంతో అఫ్గానిస్తాన్ చేస్తున్న సాహసిక పోరాటానికి మద్దతివ్వడాన్ని మేము కొనసాగిస్తూనే ఉంటాము’’ అని ఒక సందేశం లో ప్రధాన మంత్రి పేర్కొన్నారు.